OpenLLM-France/wikimedia huggingface dataset:
# Magnesiofluoroarfvedsonita

La magnesiofluoroarfvedsonita és un mineral de la classe dels silicats, que pertany al grup del nom arrel arfvedsonita. Rep el nom per la seva relaci amb l'arfvedsonita.

## Característiques

La magnesiofluoroarfvedsonita és un silicat de fórmula química [Na][Na₂][Mg₄Fe$^{3+}$][Si₈O$_{22}$](F,OH)₂. Cristal·litza en el sistema monoclínic. La seva duresa a l'escala de Mohs és 5,5.
Segons la classificació de Nickel-Strunz pertany a «09.DE - Inosilicats amb 2 cadenes dobles periòdiques, Si₄O$_{11}$; clinoamfíbols» juntament amb els següents minerals: antofil·lita, cummingtonita, clinoholmquistita, grunerita, manganocummingtonita, manganogrunerita, permanganogrunerita, ferrofluoropedrizita, ferrifluoroleakeïta, actinolita, ferritschermakita, ferroactinolita, ferrohornblenda, ferrotschermakita, joesmithita, magnesiohornblenda, tremolita, tschermakita, cannilloïta, fluorcannil·loïta, parvomanganotremolita, fluorotremolita, potassicfluoropargasita, edenita, ferroedenita, ferrokaersutita, ferropargasita, hastingsita, kaersutita, magnesiohastingsita, pargasita, sadanagaïta, fluoroedenita, potassicferroferrisadanagaïta, potassicsadanagaïta, potassicpargasita, potassicferrosadanagaïta, magnesiofluorohastingsita, potassicfluorohastingsita, potassicclorohastingsita, fluoropargasita, parvomanganoedenita, potassiccloropargasita, potassicferrocloroedenita, potassicmagnesiohastingsita, potassicferropargasita, cromiopargasita, ferrotaramita, barroisita, ferroferribarroisita, ferroferriwinchita, ferribarroisita, ferroferritaramita, ferroferricatoforita, ferrobarroisita, ferrorichterita, ferrowinchita, ferrocatoforita, ferritaramita, magnesiotaramita, richterita, winchita, taramita, fluororichterita, catoforita, potassicfluororichterita, potassicrichterita, ferrighoseïta, ferriwinchita, fluorotaramita, arfvedsonita, eckermannita, ferroeckermannita, ferroglaucòfan, glaucòfan, potassicmanganileakeïta, manganoarfvedsonita, ferrileakeïta, magnesioriebeckita, magnesioarfvedsonita, nyboïta, riebeckita, manganomanganiungarettiïta, ferroferrinyboïta, clinoferroferriholmquistita, ferrinyboïta, ferroferrileakeïta, ferroferrifluoroleakeïta, sodicferriclinoferroholmquistita, ferripedrizita, potassicferrileakeïta, fluoronyboïta, manganidellaventuraïta, fluoropedrizita, potassicarfvedsonita, ferriobertiïta, potassicmagnesiofluoroarfvedsonita, ferroferripedrizita, potassicmagnesioarfvedsonita, pedrizita, ferropedrizita, fluoroleakeïta i ferroferriobertiïta.

## Formació i jaciments

Va ser descrita amb espècimens trobats a dos indrets de l'óblast de Txeliàbinsk (Rússia): la reserva natural d'Ilmen i les muntanyes Vishnevye. També ha estat descrita en altres indrets de Rússia, així com al Canadà, els Estats Units, Espanya i Alemanya.

## Referències

* ↑ «Magnesio-fluoro-arfvedsonite» (en anglès). Mindat. [Consulta: 4 gener 2020].
# Atascocita

Atascocita és una concentració de població designada pel cens dels Estats Units a l'estat de Texas. Segons el cens del 2000 tenia 35.757 habitants.

## Demografia

Segons el cens del 2000, Atascocita tenia 35.757 habitants, 11.006 habitatges, i 9.432 famílies. La densitat de població era de 500,6 habitants per km².
Dels 11.006 habitatges en un 50,1% hi vivien nens de menys de 18 anys, en un 73,8% hi vivien parelles casades, en un 8,9% dones solteres, i en un 14,3% no eren unitats familiars. En l'11,2% dels habitatges hi vivien persones soles l'1,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,03 i el nombre mitjà de persones que vivien en cada família era de 3,28.
Per edats la població es repartia de la següent manera: un 30% tenia menys de 18 anys, un 8,7% entre 18 i 24, un 35,7% entre 25 i 44, un 21,9% de 45 a 60 i un 3,8% 65 anys o més.
L'edat mediana era de 32 anys. Per cada 100 dones de 18 o més anys hi havia 113,5 homes.
La renda mediana per habitatge era de 73.032 $ i la renda mediana per família de 76.821 $. Els homes tenien una renda mediana de 51.750 $ mentre que les dones 34.036 $. La renda per capita de la població era de 25.962 $. Aproximadament el 2,2% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Atascocita». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Atascocita». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Zeta

«Zeta» té aquests significats:
* Zeta o z, vint-i-sisena lletra de l'alfabet català i vint-i-unena de les consonants
* Zeta (lletra grega), sisena lletra de l'alfabet grec
* Principat de Zeta, principat d'Europa que ocupava aproximadament l'actual Montenegro
* FK Zeta Golubovci, club de futbol montenegrí de la ciutat de Golubovci, suburbi de Podgorica
* Grupo Zeta, grup de comunicació amb seu a Barcelona i fundat el 1976 por Antonio Asensio Pizarro
* Zeta Andromedae, sistema estel·lar de la constel·lació Andròmeda
* Zeta Arietis, estrella de la constel·lació d'Àries
* Zeta Centauri estrella a la constel·lació de Centaurus
* Zeta Ophiuchi, estrella localitzada a la constel·lació de Serpentari
* Zeta Reticuli, estrella binària en la constel·lació de Reticulum
Viccionari
# Biblioteca Joan Maluquer

L'antiga Biblioteca Joan Maluquer era un edifici d'Artesa de Segre (Noguera) inclosa a l'Inventari del Patrimoni Arquitectònic de Catalunya.

## Descripció

Es tractava d'un edifici de planta baixa i pis i de composició simètrica. Es trobava arrebossada i coberta de teula àrab. Tenia forma de L amb els angulars sobresortits. Es remarcaven les entrades i les finestres compositivament i constructivament. El resultat era una composició en horitzontal. Sòcol i teulada amb ràfecs. Els elements constructius de sosteniment de les finestres eren representatius de la qualitat noucentista d'aquest edifici.

## Referències

* ↑ La nova Biblioteca Joan Maluquer ara es troba a l'edifici Cubtural, vora la plaça de l'Ajuntament, amb entrada pel carrer de València
* ↑ «Biblioteca Joan Maluquer». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 març 2019].
# Fontaine Molière

La fontaine Molière és una font situada al 1r districte de París, a l'angle de la rue Molière i la rue Richelieu.

## Històric

Fins a 1838, una font anomenada fontaine Richelieu ocupava aquest lloc. Com molestava la circulació va ser destruïda. Per iniciativa de Joseph Régnier que era soci de la Comédie-Française es va projectar una nova font. Construïda una mica enretirada serà també un monument en homenatge a Molière. Va ser per en aquesta ocasió la primera subscripció nacional per a un monument commemoratiu dedicat a una personalitat de la vida civil.

## Descripció

Edificada el 1844, la font és l'obra de diversos escultors sota la direcció de l'arquitecte Louis Visconti que va realitzar també la font de la plaça Saint-Sulpice.
L'estàtua principal de bronze, regnant sota un pòrtic de frontó imponent, representa Molière assegut i és de l'escultor Bernard-Gabriel Seure (1795 - 1875), i realitzada per la foneria Eck i Durand. Dues dones de marbre, la Comèdia seriosa i la Comèdia lleugera són disposades en contrapart baixa a cada costat i són obra de Jean-Jacques Pradier (1792 - 1852), tenen cadascuna un pergamí on són llistades les obres del gran dramaturg. Al nivell inferior uns caps de lleons escupen aigua a una pica semicircular.

## Enllaços externs

* Galeria de fotos a la web "Paris 1900"